OŠ MATIJA GUBEC CERNIK 
Školska 20, 35 404 Cernik 
KLASA: 602-11/26-01/1
URBROJ: 2178-16-1-26-1
Cernik,  31. kolovoza 2026.
I Z V J E Š Ć E
O REALIZACIJI GODIŠNJEG PLANA I PROGRAMA RADA ŠKOLE ZA ŠKOLSKU GODINU 2025./2026.
1. UVJETI RADA
1.1. Obilježja školskog područja 

Svi postojeći objekti i okoliš u matičnoj i sve četiri  područne škole redovito se održavaju i uređuju.         

Unutarnji prostor je također uređen i redovito održavan u svim školskim objektima. Školska zgrada i zgrada dvorane u matičnoj školi te zgrada područne škole Baćindol  imaju certifikat energetske učinkovitosti. Možemo konstatirati da su uvjeti rada u svim školskim zgradama odlični i da omogućuju nesmetano i kvalitetno odvijanje svih nastavnih, ali i ostalih  aktivnosti vezanih za život i rad svih sudionika odgojno-obrazovnog procesa. 

1.2. Materijalni uvjeti
U razdoblju od 1.9.2025. do 31.8.2026. nabavljeno je u kategoriji sitnog inventara: zavjese i zastori (ured ravnatelja), rekviziti za tjelesnu i zdravstvenu kulturu (mreža za odbojku, košara za lopte, kolica za lopte), pjenjače i hvataljke za školsku kuhinju, aku škare za živicu (1 kom.), prskalica (1 kom.), aku bušilica izvijač (1 kom.), motalica kabelska (1 kom.), brusilica kutna Makita (1 kom.), punjač Makita (1 kom.), akumulator Makita (1 kom.), ljestve 3X12 stepenica (1 kom.). U kategoriji dugotrajna imovina nabavljeno je: knjige za knjižnicu (1043,95 €) , stolna računala za informatiku (10 kom.), klima uređaj (1 kom.) te perilica rublja (1 kom.).
1.3. Radnici školske ustanove
U školi je bilo zaposleno deset učitelja razredne nastave i devetnaest učitelja predmetne nastave. Tijekom školske godine radile su, na određeno vrijeme, tri učiteljice razredne nastave:  Jelena Golubić kao zamjena za učiteljicu Ines Gelemanović,  Jelena Španović kao zamjena za Jelenu Golubić te Josipa Ivančić kao zamjena za Dajanu Kudra.

Za učitelje predmetne nastave bilo je potrebe za nekoliko zamjena zbog  roditeljskog dopusta. Zamjene su obavljali sljedeći učitelji:

Tatjana Kovačević, hrvatski jezik, zamjena za Moniku Kovarbašić,

Jelena Španović, engleski jezik, zamjena za  Hrvoja Golubića.

Na radnom mjestu stručnog suradnika socijalnog pedagoga od 1.10.2025. godine  zaposlena je Matea Orešković, sveučilišna magistra socijalne pedagogije.

Nastava je bila stručno zastupljena iz svih predmeta, osim za zamjene za engleski jezik.

Jedan učitelj povijesti, biologije, kemije, vjeronauka, likovne, glazbene i tehničke kulture   radio je s nepunim radnim vremenom. Šest učitelja s nepunim radnim vremenom nadopunjavalo je satnicu u drugoj školi, tj. šest učitelja je radilo na dvije škole. Od stručnih suradnika u školi puno radno vrijeme radila je školska pedagoginja i knjižničarka, a socijalna pedagoginja pola radnoga vremena.
2. ORGANIZACIJA RADA
2.1. Podatci o učenicima , razrednim odjelima i organizaciji nastave
Nastavnu godinu je pohađalo 167 učenika s tim da su se dva učenika naknadno ispisala iz naše škole. 

	                            Razredna nastava 
	Predmetna nastava

	Obilježje 
	Učenika 
	Odjela
	Učenika
	Odjela

	Matična škola 
	61
	 5
	97
	8

	PŠ (3) 
	9
	 3
	-
	

	UKUPNO 
	70
	8
	97
	8


2.2. Godišnji kalendar rada škole

Školska godina 2025./2026. započela je  8. rujna 2025., a završila  12. lipnja 2026. 
Ostvareno je 175 nastavnih i 3 radna dana. 
3. KULTURNA I JAVNA DJELATNOST ŠKOLE 
Susreti malih pjesnika Slavonije i Baranje, kao tradicionalni blagdan štokavske riječi, u petak 28. studenoga, obilježio je 32. obljetnicu postojanja naših susreta. Susret je proveden na uobičajen način, uz sudjelovanje i gostovanje malih pjesnika, učitelja voditelja, škola prijatelja i brojnih uzvanika. Obilježen je Dječji tjedan, Advent i blagdan Svetog Nikole, Valentinovo, maskenbal, Sportski dan, a svečano je proslavljen i Dan škole. Održana je i svečanost povodom oproštaja i dodjele svjedožbi učenicima osmih razreda. Na kraju nastavne godine održana je Sveta misa zahvalnica.
4. ZDRAVSTVENO-SOCIJALNA I EKOLOŠKA ZAŠTITA UČENIKA
Realizirane su sljedeće aktivnosti:

· skrining rasta i razvoja, vidna oštrina, vid na boje – 3. razred
· sistematski pregled učenika  –  5. i  8. razred
·  8. razred – cijepljenje protiv difterije, tetanusa i dječje paralize, HPV (2 doze)
·  prehrana (topli obrok) za sve učenike

·  besplatan prijevoz učenika putnika

·  predavanja na stručnim skupovima i roditeljskim sastancima

· stalno provođenje osnovnih higijensko- zdravstvenih navika u školi i roditeljskom domu

· programski sadržaji vezani za unapređivanje i zaštitu zdravlja ugrađeni su u programe ostalih predmeta
·  održali roditeljske sastanke te odredili termine za informacije

·  upoznali učenike i roditelje s pravilnicima, GPiPRŠ-om te Kurikulumom škole

·  izleti i ekskurzije – plan realiziran
Tijekom školske godine 2025./2026. uspješno su poduzete sve mjere iz programa zaštite prava učenika. Preventivni programi su se provodili u potpunosti, prema predviđenom planu i programu. Nositelji su bili svi učitelji škole i članovi pedagoške službe.
U potpunosti se provode mjere u cilju zaštite prava učenika. Stanje sigurnosti u školi je vrlo dobro. Od drugog polugodišta ove školske godine imamo zaposlenog operativnog djelatnika za sigurnost i civilnu zaštitu. Održana je i vježba evakuacije u slučaju požara u školi koju smo proveli u suradnji sa Civilnom zaštitom, policijom, HGSS-om te vatrogascima.
Djelatnici škole su upoznati s Pravilnikom o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima.
5. STRUČNO USAVRŠAVANJE

Individualno stručno usavršavanje (praćenje stručne, didaktičke i metodičke kao i pedagoške literature) svaki učitelj je ostvario tijekom nastavne godine u iznosu od minimalno 40 sati godišnje.

Svi učitelji su bili sudionici stručnog usavršavanja u školi (pedagoške teme) te su sudjelovali na  stručnim skupovima organiziranim izvan škole od strane AZOO-a, MZOM i na županijskim stručnim vijećima.

6. RAD UPRAVNIH I STRUČNIH TIJELA, STRUČNIH SURADNIKA I RAVNATELJA ŠKOLE
6. 1. Rad Školskog odbora
U školskoj 2025./ 2026. godini održano je 11 sjednica Školskog odbora. Školski odbor je sudjelovao, prema Statutu škole, u donošenju Kurikuluma i Godišnjega plana i programa, izboru kandidata na natječajima, usvajanju financijskog plana škole, potvrđivanju ugovora sklopljenih od strane škole i sudjelovao u svim kulturnim manifestacijama naše škole. 
6. 2. Rad vijeća roditelja
Održana su tri sastanka  Vijeća roditelja, a plan se realizirao u potpunosti.
6. 3. Rad učiteljskog vijeća                               
U školskoj 2025./2026. godini održano je 9 sjednica Učiteljskoga vijeća. 
6. 4. Rad razrednih vijeća 
Plan rada je u potpunosti ostvaren. Održane su četiri sjednice RV-a, a pojedini razredni odjeli i više, kako se ukazala potreba. 
6. 5. Rad razrednika
Svaki razrednik je, nakon analize odgojno-obrazovne situacije, izradio plan rada razrednog odjela i svoj plan razrednika. Planirani sadržaji  su realizirani. 
6 . 6. Rad stručnih suradnika
Stručni suradnik – školska pedagoginja

Godišnji plan i program rada stručne suradnice pedagoginje za školsku godinu 2025./2026. ostvaren je u cijelosti. Rad je obuhvatio planiranje i programiranje, neposredni i savjetodavni rad s učenicima, roditeljima i učiteljima, praćenje odgojno-obrazovnog rada, vrednovanje i analizu rezultata, stručno usavršavanje, vođenje pedagoške dokumentacije te suradnju s vanjskim institucijama.

Tijekom školske godine kontinuirano je provođen individualni i savjetodavni rad s učenicima, roditeljima i učiteljima, osobito u području učenja, ponašanja, vršnjačkih odnosa i pružanja odgovarajuće odgojno-obrazovne podrške učenicima. Provedeno je oko 30 uvida u nastavu, uključujući praćenje rada u područnim školama, a pedagoginja je sudjelovala u radu razrednih i Učiteljskog vijeća te vodila rad Vijeća učenika.

Pedagoginja je obavljala niz posebnih zaduženja: administrirala je e-Maticu i sustav NISpuSŠ, bila ispitna koordinatorica za nacionalne ispite u 4. i 8. razredu, predsjedavala Stručnim povjerenstvom osnovne škole za utvrđivanje psihofizičkog stanja djeteta odnosno učenika, koordinirala Školski preventivni program i provedbu preventivnih aktivnosti te sudjelovala u organizaciji natjecanja i smotri. Kao ispitna koordinatorica organizirala je i provela 11 nacionalnih ispita te izradila analizu rezultata i izvješće za ravnatelja.

U području upisa u 1. razred koordinirala je suradnju sa školskom liječnicom i vrtićima, provodila testiranja predškolaca, sudjelovala u procjeni psihofizičkog stanja djece te izrađivala stručna mišljenja. U području profesionalnog usmjeravanja učenika osmih razreda provodila je informiranje, radionice i individualna savjetovanja te koordinirala aktivnosti vezane uz upis učenika u srednje škole.

Tijekom godine koordinirana je provedba brojnih preventivnih aktivnosti iz područja vršnjačkih odnosa, prevencije nasilja i ovisnosti, digitalne i prometne sigurnosti te zdravlja, uz suradnju s nadležnim institucijama. U sklopu preventivnog i projektnog rada pedagoginja je sudjelovala u provedbi projekata i programa BIG – Budi internet genijalac, Cijeli Cernik kodira – EU Code Week, RedButton i Help4U, Živim život bez nasilja te Zdrav za 5. U projektu Cijeli Cernik kodira sudjelovala je u aktivnostima koje su povezivale učenike, roditelje i umirovljenike te poticale logičko mišljenje, digitalne kompetencije i međugeneracijsku suradnju. Provedena je i evaluacija Školskog preventivnog programa, a rezultati ankete učenika o sigurnosti i nasilju predstavljeni su Učiteljskom vijeću.

Pedagoginja je bila mentorica pripravnici socijalnoj pedagoginji te joj pružala stručnu i savjetodavnu podršku kroz uvođenje u posao, hospitacije, zajednički rad i povratne informacije. Redovito je sudjelovala u stručnim skupovima i webinarima te pružala podršku učiteljima u pedagoškim i digitalnim poslovima.

Poseban dio rada odnosio se na vrednovanje i analitičke poslove: izrađene su analize uspjeha i vladanja učenika na polugodištu i na kraju nastavne godine, analiza rezultata nacionalnih ispita te preporuke za unapređivanje odgojno-obrazovnog rada. Pedagoška dokumentacija i evidencije iz djelokruga rada stručne suradnice vođene su redovito i pravovremeno.

Pedagoginja je sudjelovala i u kulturnoj i javnoj djelatnosti škole, uključujući organizaciju Susreta malih pjesnika Slavonije i Baranje i druge školske aktivnosti. Ostvarena je kontinuirana suradnja s ravnateljem, učiteljima, roditeljima, školskom liječnicom, Zavodom za socijalni rad, MUP-om, NCVVO-om, AZOO-om, CARNET-om, vrtićima i drugim ustanovama. 

Stručni suradnik – knjižničar
U razrednoj nastavi provedeno je poticanje čitanja kao jezične djelatnosti i temelja obrazovanja, a kroz provedbu brojnih radionica kao što su: Upoznavanje s knjižnicom i prva posudba, Čitajmo dječje časopise, Put od autora do čitatelja te Upoznavanje referentne zbirke.

U predmetnoj nastavi učenici su vježbali samostalnu uporabu izvora informacija i znanja upoznavši se s organizacijom i poslovanjem školske knjižnice, UDK-klasifikacijom, odjelima, fondovima, zbirkama, pretraživanjem i rasporedom građe. Upoznali su se sa stručnim časopisima, periodikom na različitim medijima, a provodile su se radionice poput: Istraživanja o informacijskoj pismenosti, Knjižna građa, Sustav i uloga pojedinih vrsta knjižnica, Samostalno pronalaženje informacija i dr.

U školskoj knjižnici održavani su sati lektire s učenicima razredne i predmetne nastave.

Tijekom ove školske godine učenici i učitelji posudili su 1301  knjigu.

Suradnja  s učiteljima provođena je u planiranju, programiranju rada, realizaciji radionica, nabavi lektirnih djela i radu pojedinih grupa izvannastavnih aktivnosti te u korelacijskom pristupu u planiranju rada.

U školskoj knjižnici obilježen je Dječji tjedan u kojem su učenici razredne nastave posjetili knjižnicu u kojoj su organizirane radionice pod nazivom „Čitaonica-igraonica“ (igrali su se on-line kvizovi, knjižničarka je čitala učenicima, crtalo se i razgovaralo o pročitanome). Za vrijeme mjeseca listopada i studenoga obilježen je  Mjesec knjige. Održane su različite aktivnosti kao što su  projekti za poticanje čitanja, rješavanje i natjecanje u on-line kvizovima. Obilježili smo i Noć knjige druženjem u knjižnici uz čitanje i razgovor o omiljenim piscima i knjigama, te gledanjem filma.

Mladi knjižničari su sudjelovali i u provedbi manifestacije „Susreti malih pjesnika Slavonije i Baranje“ u prodaji i predstavljanju zbirki pjesama.

Važniji datumi koje je knjižničarka obilježila sa izvannastavnom skupinom Mladi knjižničari  izradom prigodnih panoa su: Dani hrvatskoga jezika, Međunarodni dan dječje knjige, Valentinovo, Maškare, Dan sjećanja na Vukovar, Majčin dan, Dan ljubaznosti, Uskrs, Noć knjige, Dan škole.

Stručna  knjižnična djelatnost sastojala se od nabavke i uvođenja novih naslova,  tehničke obrade i uveza oštećenih knjiga, izvješćivanja učitelja o novonabavljenoj literaturi te uvođenja  naslova u program Metelwin. Ove godine nabavljeno je 85 komada knjiga od čega su 68 knjiga lektirni naslovi. 

Stručna knjižnična djelatnost odvijala se prema planu i bez odstupanja. 

Individualno stručno usavršavanje odvijalo se kroz redovno praćenje stručne literature, sudjelovanje na županijskim stručnim vijećima, te u mrežnom okruženju (webinari).
Stručni suradnik – socijalni pedagog

Poslovi socijalne pedagoginje tijekom školske godine 2025./2026. ostvareni su u skladu s Godišnjim planom i programom rada škole te Godišnjim planom rada socijalne pedagoginje. Aktivnosti su obuhvaćale neposredan rad s učenicima, suradnju s roditeljima, učiteljima i vanjskim suradnicima, provedbu preventivnih aktivnosti, vođenje propisane dokumentacije, stručno usavršavanje te ostale poslove iz djelokruga rada socijalne pedagoginje.

Neposredni rad s učenicima ostvaren je kroz aktivnosti usmjerene na prepoznavanje i procjenu odgojno-obrazovnih potreba učenika, pružanje podrške učenicima s problemima u ponašanju, teškoćama u učenju, emocionalnim teškoćama i teškoćama u razvoju te provođenje preventivnih aktivnosti. Praćen je odgojno-obrazovni napredak učenika s teškoćama u razvoju i provedba primjerenih oblika školovanja. Individualni socijalnopedagoški rad temeljio se na razgovorima s učenicima, roditeljima i učiteljima, praćenju učenika u školskom okruženju te analizi dostupne dokumentacije. U okviru Školskog preventivnog programa provedene su radionice usmjerene na razvoj socio-emocionalnih kompetencija, kvalitetnih vršnjačkih odnosa i prevenciju ovisnosti. U sklopu obilježavanja Mjeseca borbe protiv ovisnosti koordinirano je sudjelovanje učenika škole na izložbi učeničkih radova. Svim učenicima predstavljen je projekt Red Button i platforma Help4U kao oblici podrške i zaštite djece i mladih. Socijalna pedagoginja pružala je podršku u provedbi aktivnosti vezanih uz utvrđivanje psihofizičkog stanja djece prije upisa u prvi razred.

Ostvarena je kontinuirana suradnja s roditeljima/skrbnicima, učiteljima, pomoćnicima u nastavi, ravnateljem i stručnim suradnicima. Pružena je podrška učiteljima u radu s učenicima s teškoćama u razvoju i učenicima koji iskazuju probleme u ponašanju. U okviru pripravničkog staža ostvarena je redovita suradnja s mentoricom socijalnom pedagoginjom kroz konzultacije, praćenje rada te uvide u provedbu radionica i drugih oblika neposrednog rada. Ostvarena je suradnja s liječnicom školske medicine vezano uz postupke utvrđivanja primjerenog oblika školovanja učenika, kao i suradnja s Hrvatskim zavodom za socijalni rad i Ministarstvom unutarnjih poslova u slučajevima koji su zahtijevali međuinstitucionalnu suradnju.

Tijekom školske godine socijalna pedagoginja kontinuirano se stručno usavršavala kroz sudjelovanje na stručnim skupovima i edukacijama. Posebno se ističe sudjelovanje u edukacijama za provedbu preventivnih programa RESCUR i Lions Quest. Aktivno je sudjelovano u radu Učiteljskog vijeća, razrednih vijeća te stručnih aktiva škole. Redovito je vođena sva propisana dokumentacija vezana uz rad socijalne pedagoginje, a uključujući dosjee učenika, dnevnik rada, obrasce socijalno-pedagoških intervencija te ostalu stručnu dokumentaciju.
6. 7.  Rad tajništva i administrativno tehničke službe 
Tajništvo

U protekloj školskoj 2025./2026. godini Plan rada tajništva u potpunosti je realiziran. Poslovi i zadaci predviđeni godišnjim planom i programom rada škole su izvršeni na vrijeme i prema planu:

Normativno- pravni poslovi

· Izrada općih akta, izrada ugovora, rješenja i odluka,  priprema materijala i vođenje zapisnika Školskog odbora, praćenje pravnih propisa 

Kadrovski i personalni poslovi

· Provođenje natječaja za zapošljavanje, sastavljanje ugovora o radu, redovito ažuriranje podataka u registru zaposlenika i e-matici, vođenje evidencije o radnicima (matične knjige radnika) i personalnih dosjea, prijave i odjave radnika u HZMO i HZZO, organizacija rada pomoćnog osoblja, evidencija rada administrativno-tehničkog osoblja

Poslovi u vezi s pravima učenika

· Ažuriranje podataka u e-matici i Carnetu, vođenje evidencije o izdanim svjedodžbama, prijepisima ocjena i potvrdama o redovitom školovanju, vođenje evidencije o osiguranju učenika te evidencije prijevoza učenika

Administrativno- tehnički i uredski poslovi

· Vođenje urudžbenog zapisnika , arhiviranje i otprema pošte, redovito arhiviranje stare dokumentacije, izrada dopisa, izdavanje uvjerenja i potvrda, provođenje postupka jednostavne nabave te nabava potrošnog materijala za potrebe Škole, ostali poslovi prema potrebi Škole

Tajnica je ove školske godine sudjelovala na državnom stručnom skupu za tajnike Osnovnih škola u Opatiji te na nekoliko edukacija putem MS Teams platforme, a vezano uz Carnet Sigma sustav i sustav e-matice.

 Računovodstvo
Svi poslovi i zadaci predviđeni godišnjim planom i programom za šk. godinu 2025./2026. izvršeni su na vrijeme, a financijski obračuni i izvještaji predani su u zadanim rokovima.

Plaće zaposlenicima se obračunavaju putem centralnog obračuna plaća.

Plaćanje računa dobavljačima i putnih naloga odvija se putem e-lokalne riznice Brodsko- posavske županije

Knjiženja u glavnoj i pomoćnim knjigama  provodi se kroz knjigovodstveni program „Leprinka“.

Voditeljica računovodstva redovito je pratila stručnu literaturu vezanu uz djelokrug rada računovodstva.

6. 8.  Rad ravnatelja škole
Plan rada je u potpunosti ostvaren. Ralizirani su sadržaji u svim područjima rada: planiranju i programiranju, organizaciji rada, praćenju i analizi ostvarenja GPiP-a, unapređenju odgojno-obrazovnog rada, suradnji s učiteljima i stručnim suradnicima, suradnji s roditeljima i učenicima, suradnji s ustanovama, radu stručnih tijela škole te administrativom i financijskom poslovanju škole. Ravnatelj se usavršavao na skupovima županijske i državne razine. Redovito je pratio  i proučavao  stručnu literaturu, nove propise, pravilnike i zakone. Poseban naglasak u radu ravnatelja bio je stavljen na poboljšanje kvalitete nastavnoga procesa, na proučavanje i primjenu zakona i pravilnika, pravilno vođenje pedagoške dokumentacije, racionalno financijsko poslovanje i uspješnu komunikaciju između svih sudionika odgojno-obrazovnog procesa. Važan aspekt djelovanja je, u suradnji sa stručnim suradnikom socijalnim pedagogom i pedagogom škole,  bio rad s učenicima kod kojih se ukazala poteškoća u učenju ili ponašanju, kao i s njihovim roditeljima. Suradnja s općinom te cerničkim udrugama i ustanovama bila je vrlo dobra, a suradnja sa svim županijskim tijelima bila je redovita i učinkovita.
7. REALIZACIJA NASTAVNOG PLANA I PROGRAMA 
7. 1. Planiranje i programiranje 
Osim izrade  godišnjih predmetnih kurikuluma učitelji su izvršili planiranje i izradu prilagođenih programa za svakoga učenika. Planiranje je izvršeno po dogovorenim sastavnicama te predano socijalnoj ili školskoj pedagoginji na uvid. 
7. 2. Realizacija godišnjih izvedbenih kurikuluma
Godišnji izvedbeni kurikulumi te fond sati svih nastavnih predmeta redovne i izborne nastave realiziran je u  skladu s  brojem nastavnih dana i kalendarom škole. 
7. 3. Rad i postignuća u redovnoj i izbornoj nastavi

Na kraju nastavne godine 2025./2026. Osnovnu školu „Matija Gubec” Cernik pohađalo je 165 učenika u 16 razrednih odjela: 156 učenika u 13 razrednih odjela matične škole te 9 učenika u trima kombiniranim odjelima područnih škola.

Pozitivan opći uspjeh ostvarila su 163 učenika, odnosno 98,8 % učenika. Odličan ili vrlo dobar opći uspjeh ostvarilo je 137 učenika, odnosno 83,0 %. Dovoljan opći uspjeh nije zabilježen, a dva učenika sedmih razreda završila su nastavnu godinu s nedovoljnim općim uspjehom.

Prosječna zaključna ocjena iz nastavnih predmeta na razini cijele škole iznosila je 4,08. Uspjeh učenika prikazan je u sljedećim tablicama.
Opći uspjeh učenika na razini škole:

Uspjeh učenika — razredna nastava, matična škola:
	Razredni odjel
	Učenika
	Odličan
	Vrlo dobar
	Dobar
	Dovoljan
	Nedovoljan
	Prosjek

	1.a
	15
	8
	6
	1
	0
	0
	4,41

	2.a
	13
	5
	8
	0
	0
	0
	4,37

	3.a
	14
	7
	5
	2
	0
	0
	4,26

	4.a
	9
	5
	4
	0
	0
	0
	4,38

	4.b
	9
	1
	7
	1
	0
	0
	4,07

	Ukupno
	60
	26
	30
	4
	0
	0
	4,31

	Udio (%)
	100,0
	43,3
	50,0
	6,7
	0,0
	0,0
	—


Uspjeh učenika — razredna nastava, područne škole
	Škola / razred
	Učenika
	Odličan
	Vrlo dobar
	Prosjek

	PŠ Baćin Dol — 1. razred
	1
	1
	0
	5,00

	PŠ Baćin Dol — 2. razred
	2
	2
	0
	4,84

	PŠ Opatovac — 1. razred
	1
	1
	0
	5,00

	PŠ Opatovac — 2. razred
	4
	2
	2
	4,47

	PŠ Podvrško — 1. razred
	1
	1
	0
	4,56

	Ukupno
	9
	7
	2
	4,68

	Udio (%)
	100,0
	77,8
	22,2
	—


Uspjeh učenika — predmetna nastava
	Razredni odjel
	Učenika
	Odličan
	Vrlo dobar
	Dobar
	Dovoljan
	Nedovoljan
	Prosjek

	5.a
	10
	4
	6
	0
	0
	0
	4,15

	5.b
	11
	1
	8
	2
	0
	0
	3,76

	6.a
	10
	4
	5
	1
	0
	0
	4,16

	6.b
	8
	4
	3
	1
	0
	0
	4,18

	7.a
	15
	5
	6
	3
	0
	1
	3,82

	7.b
	13
	2
	5
	5
	0
	1
	3,51

	8.a
	13
	4
	4
	5
	0
	0
	3,74

	8.b
	16
	5
	6
	5
	0
	0
	3,86

	Ukupno
	96
	29
	43
	22
	0
	2
	3,86

	Udio (%)
	100,0
	30,2
	44,8
	22,9
	0,0
	2,1
	—


Svi razredni odjeli razredne nastave matične škole ostvarili su prosjek viši od 4,00. Najviši prosjek ostvaren je u 1.a razredu i iznosi 4,41. Prosječna zaključna ocjena razredne nastave matične škole iznosila je 4,31, a predmetne nastave 3,86.

U predmetnoj nastavi najviše prosjeke ostvarili su 6.b razred, s prosjekom 4,18, i 6.a razred, s prosjekom 4,16. Najniži prosjek ostvaren je u 7.b razredu i iznosi 3,51. Područne škole ostvarile su stopostotnu prolaznost i prosječnu zaključnu ocjenu 4,68.

Na kraju nastavne godine evidentirano je 30 negativnih zaključnih ocjena kod 16 učenika. Na dopunski rad iz matematike, geografije, kemije i engleskoga jezika upućeno je 14 učenika sa 17 negativnih ocjena. Nakon provedenoga dopunskog rada svih 14 učenika ostvarilo je pozitivne zaključne ocjene.

Dva učenika sedmih razreda završila su nastavnu godinu s nedovoljnim općim uspjehom. Jedan od njih imao je šest, a drugi sedam negativnih zaključnih ocjena. Sedmi razredi ostvarili su 23 od ukupno 30 negativnih ocjena, odnosno 76,7 %.

Najniži prosjeci po nastavnim predmetima ostvareni su iz kemije (2,72), matematike (3,03) i geografije (3,06). Navedeni podaci upućuju na potrebu za nastavkom pravodobne potpore učenicima, osobito kroz dopunsku nastavu, individualno praćenje napredovanja i suradnju s roditeljima.

U odnosu na školsku godinu 2024./2025. prosječna zaključna ocjena škole neznatno je niža i smanjena je s 4,14 na 4,08. Prosjek razredne nastave matične škole smanjen je s 4,36 na 4,31, a prosjek predmetne nastave s 3,98 na 3,86. Područne škole ostvarile su rast prosjeka s 4,38 na 4,68.

Dobiveni rezultati upućuju na potrebu za nastavkom pravodobne potpore učenicima te pojačanim praćenjem učenika koji će u školskoj godini 2026./2027. pohađati osmi razred.
7. 4. Rad i postignuća u dodatnoj nastavi i rad s darovitim učenicima - natjecanja i smotre

Za darovite učenike je organiziran dodatni rad iz više predmeta te niz izvannastavnih aktivnosti.
Naši su učenici sudjelovali na školskim natjecanjima iz Hrvatskog jezika, Engleskog jezika, Geografije, Kemije, Matematike, Fizike, zatim Matematičkom klokanu, Festivalu matematike, Sudoku natjecanju, Dabru te kompjutorskoj daktilografiji  i brojnim sportskim natjecanjima. 
Na županijsko natjecanje bili su pozvani učenici iz Matematike i Geografije. Od  sportskih natjecanja na županijskoj razini učenici su nastupili iz atletike.
Zapažene rezultate na županijskoj razini postigli su sljedeći učenici i njihovi učitelji:

Matematika – voditeljice Marija Katarina i Ivana Tvorek

Učenica Larisa Trobić – osvojeno 1. mjesto na županijskom natjecanju, Anđela Bićanić – osvojeno 2. mjesto na županijskom natjecanju

Kompjutorska daktilografija – voditeljica Kristina Slišurić

Učenik Hrvoje Matošević – osvojeno 2. mjesto na državnom prvenstvu te 7. mjesto na svjetskom prvenstvu
Atletika – voditelj Zoran Dorontić

Učenici Jakov Lukačić, Noa Šimić, Lukas Kovačević, Ivan Bošnjak, Jura Vuk, Antonio Mihaljević, Adrijan Španović, Marino Vinkešević – osvojeno 3. mjesto ekipno na županijskom natjecanju

Učenik Jakov Lukačić – osvojeno 1. mjesto u skoku u vis

Učenik Noa Šimić – osvojeno 2. mjesto na 200m

Učenik Lukas Kovačević – osvojeno 3. mjesto u bacanju kugle

Učenici Ivan Bošnjak, Jakov Lukačić, Noa Šimić i Lukas Kovačević – osvojeno 1. mjesto štafeta 4x100m

Klokan bez granica – voditeljica Marija Galić

Učenik Loren Španović – plasman među 10 posto najboljih učenika na nacionalnoj razini u kategoriji 2. razred

Dabar – voditeljica Kristina Slišurić

Učenici Jan Bićanić, Filip Franić, Anđela Bićanić, Lukas Kovačević, Ema Došlić, Iva Relković, Lana Kao, Ema Crljenković, Ivan Žakić – plasman među 10 posto najboljih na međunarodnoj razini
7. 6. Dopunska  nastava i podatci o radu s učenicima s teškoćama u razvoju
Dopunska nastava se odvijala iz hrvatskoga jezika, matematike, engleskoga jezika te fizike.  Nakon inicijalnoga provjeravanja, za svakog učenika s poteškoćama radio se redoviti program uz prilagodbu ili redoviti program uz individualizirani pristup.
7. 7. Realizacija plana izvanučioničke nastave 
Realizirani su  školski izleti za učenike od  1. do 8. razreda. Nastavu povijesti u Vukovaru i Karlovcu realizirali su učenici 8. razreda. Za učenike njemačkog jezika (od 6. – 8.r) realizirana je terenska nastava u Graz.
7. 8. Projekti i programi
Škola je bila uključena u projekt Sportski ljetni praznici, Školski medni dan te projekt Shema  mlijeka i mliječnih proizvoda te voća i povrća. 
Od ostalih projekata ili posebnih programa navodim sljedeće:

· Susreti malih pjesnika Slavonije i Baranje

· Sportski projekti – Vrtim zdravi film, Vježbaonica, Sportski praznici, Aerobik s mamom, na penale s tatom, Univerzalna sportska škola
· Dan škole
· proglašeni smo EU CODE WEEK školom na razdoblje od dvije godine - Code Week škola je ona koja je aktivno pridonosila Europskom tjednu kodiranja (EUCW) kroz protekle godine organizirajući i sudjelujući u aktivnostima Code Week-a.

· proglašeni smo BIG  školom- Budi internet genijalac kao aktivni sudionici međunarodnog projekte BIG kojeg u Hrvatskoj provodi udruga Suradnici u učenju u suradnji s Googleom.

· Stemwave – škola budućnosti
· Projekt provedbe edukativnih, kulturnih i sportskih radionica za predškolsku djecu te djecu od 1. – 4. razreda osnovne škole
· Ostali projekti i programi: Cijeli Cernik kodira, RedButton, Help4U, Živim život bez nasilja, Zdrav za 5
8. PRIJEDLOG MJERA ZA POBOLJŠANJE UVJETA RADA I UNAPREĐIVANJE ODGOJNO-   OBRAZOVNOG RADA 

Planirane su sljedeće mjere i nabavke:
· dogradnja i adaptacija prostora škole – knjižnica i blagovaonica
· izgradnja učionice na otvorenom

· brušenje parketa u dvorani, adaptacija dvorane
· opremanje informatičke učionice novim računalima
· nabavka dijela suvremenog namještaja

· prenamjena učionice kraj kuhinje u blagovaonu (za učenike od 1. – 3. razreda)

· nabavka namještaja u holu škole

· popravak ventilacijskog sustava u školskoj dvorani

· opremanje učionica sa projektorima i klima uređajima

· obnova sigurnosne rasvjete u školi

Izvješće pripremio ravnatelj Igor Tomek.
Ravnatelj:

Igor Tomek
Cernik, 31. kolovoza 2026.
	
	

	
	

	
	

	
	

	
	


